Afundación

Afundación (A Fundación Galicia Obra Social) é unha organización privada de mecenado cultural ligada a Abanca. Procura unha acción educativa, social e cultural que, de xeito sostido, eficiente e relevante, contribúa a mellorar a sociedade galega, dentro e fóra de Galicia, e posibilite así o desenvolvemento integral das persoas que forman parte dela.

 Historia 
O 1 de decembro de 2010: Inscribiuse no Rexistro Mercantil a nova entidade froito da fusión entre Caixanova e Caixa Galicia, Novacaixagalicia, que integraba a actividade financeira e a obra social. O 14 de setembro de 2011 a caixa segrega a súa actividade financeira a Novagalicia Banco e pasa de ter unha participación do 100 % a ter un 6,8 %, o que representa un valor de capital no seu patrimonio de 181 millóns de euros.

O 26 de decembro de 2012 o FROB acordou realizar unha operación de redución e ampliación de capital (operación acordeón) e, como consecuencia, Novacaixagalicia, xa só constituída polas áreas social e de cultura, sen ningún tipo de vinculación coas finanzas, perde toda a súa participación en Novagalicia Banco. O 28 de decembro de 2012 Novacaixagalicia convértese, de acordo á normativa vixente, en Fundación Especial Novacaixagalicia.

O 11 de decembro de 2013 a fundación foi recoñecida como de Interese Social e de Fomento da Economía Produtiva de Galicia. O 18 de decembro de 2013 tivo lugar a declaración de interese galego e inscrición da Fundación Especial Novacaixagalicia Obra Social no Rexistro de Fundacións de Interese Galego co número 2013/12.

O 18 de xuño de 2014 asinouse o convenio de mecenado con ABANCA e aprobación de novos estatutos."Novagalicia inyectará al menos 5 millones al año a la fundación de la antiguas cajas" Faro de Vigo, 21-6-2014 . Adoptou a denominación de Fundación Galicia Obra Social (Afundación) e converteuse en fundación ordinaria. O 27 de xuño de 2014 tivo lugar a inscrición da modificación de estatutos no Rexistro de Fundacións de Interese Galego. O 2 de setembro de 2014 constituíuse o novo padroado de Afundación, configurado segundo os novos estatutos.

 Padroado 

O máximo órgano de decisión de Afundación é o Padroado no que están representados ABANCA, o noso único mecenas, as sete principais cidades galegas, o Parlamento de Galicia, as deputacións provinciais, a Xunta de Galicia e os traballadores. Todos os seus membros contan cunha ampla experiencia nos campos de actuación de Afundación, tal e como establecera a Xunta de Galicia nos estatutos da entidade.El Progreso  

Membros
 Presidente: Miguel Ángel Escotet Álvarez
 Vicepresidente: Ángel Sicart Giménez
 Asesor xurídico: José Eduardo Álvarez-Naveiro
 Secretario (non no Padroado): Jesús Navazo Ruíz, subdirector xeral de Entidades Financeiras da Consellería de Facenda da Xunta de Galicia, que exerce o protectorado de Afundación
 Xerente (non no Padroado): Pedro Otero Espinar

Vogais
 Afonso Ribas Fraga
 Eladio Fernández Pérez
 Francisco Botas Ratera
 Javier Etcheverría de la Muela
 Jesús Santiago Vázquez Sanluis
 José Fernández Pernas
 José Luis Jiménez Martínez
 José Luis Lolo Celeiro
 Juan Carlos Escotet Rodríguez
 Laura Mosquera Escudero
 M.ª Jesús Budiño Rodríguez
 Marcelino Agís Villaverde
 María Isabel González Rey
 Marta Lucio Gómez
 Olga Cuña Blanco
 Óscar Villar Díaz
 Pedro Raúl López Jácome
 Ramón Sestayo Lestón
 Ricardo Díaz-Casteleiro Romero
 Xosé Carlos Caneiro Pérez 
 Xosé Luis Liñares Barbeito

 Colección de arte Afundación 

A Colección Afundación é unha colección artística propiedade de Afundación.

No ano 2011 contaba con máis de 5 000 obras,Franjo Santiago, Fernando: La colección Novacaixagalicia reúne más de 5.000 joyas de nuestro arte  El Correo Gallego, 20/11/2011 . de máis de 300 autores, entre pintura, escultura, fotografía, gravado e debuxo. Existe unha mostra permanente das obras máis representativas da mesma, na sede Afundación en Vigo.

 Notas 

 Véxase tamén 
 Outros artigos 
 Colección Afundación
 Fundación Caixa Galicia